text: *бөрілі қола дәуірінен сақталған қоныстар орны. қызылорда облысы жаңадария өзенінің жағалауында. 1958 жылы с.п. толстов басқарған хорезм археологиялық экспедициясы зерттеген. жел мен жаңбыр жуып кеткендіктен мәдени қабаты толық сақталмаған. қыш ыдыстар, ақ кварциттен жасалған бірқатар тас құралдар табылған. қыш ыдыстар батырып салынған геометриялық өрнектермен әшекейленген. табылған заттай деректер қоныстардың б.з.б. 15 12 ғасырларға жататынын және тұрғындарының отырықшы болғанын көрсетеді.